**Nathan Robinson** (s. 31. joulukuuta 1981 Scarborough, Ontario, Kanada) on kanadalainen jääkiekkoilija, pelipaikaltaan laitahyökkääjä. Hän pelasi uransa alkuaikona Pohjois-Amerikassa ja sittemmin useissa Euroopan sarjoissa, pisimpään Saksassa. Robinson on voittanut kolmesti Saksan DEL-liigan mestaruuden.

Ura
---

### Junioriura

Nathan Robinson DEL-joukkue Adler Mannheimin paidassa vuonna 2009.
Robinson pelasi kaudella 1998–1999 OHL-junioriliigassa Belleville Bullsin joukkueessa. Kaudella 2000–2001 Robinson teki joukkueessa 66 ottelussa tehot 32+37=69. Kaudella 2001–2002 hän oli 67 ottelussa syntyneillä tehoillaan 47+63=110 joukkueensa paras pistemies. Hän voitti sarjan pistepörssin, ja hänet valittiin tähdistökentälliseen.

### Seuraura

Lokakuussa 2002 Robinson siirtyi varaamattomana ja vapaana pelaajana NHL-seura Detroit Red Wingsiin. Hän pelasi kaudella 2002–2003 53 ottelua AHL:ssä farmiseura Grand Rapids Griffinsissä ja teki tehot 3+14=17. Robinson pelasi kauden aikana myös ECHL:n Toledo Stormissa. Kaudella 2003–2004 hän pelasi vakuuttavasti AHL:ssä ja teki 69 ottelussa tehot 24+26=50. Robinson debytoi kauden aikana myös NHL:ssä marraskuussa 2003 New York Islandersia vastaan. Hän pelasi kauden aikana viisi NHL-ottelua tehoin 0+0.

NHL:n työsulkukaudella 2004–2005 Robinson ei vakuuttanut Griffinsissä ja hänet lainattiin kesken kauden Syracuse Crunchiin. Hän teki kaudella kokonaisuudessaan 69 ottelussa tehot 14+30=44. Kesällä 2005 hän siirtyi Boston Bruinsin organisaatioon. AHL:ssä Providence Bruinsissa Robinson teki 70 ottelussa tehot 29+31=60 ja oli joukkueensa toiseksi paras pistemies. Vuonna 2006 Robinson siirtyi Saksan DEL-liigaan Adler Mannheimin joukkueeseen. Hän teki runkosarjan 50 ottelussa tehot 15+29=44 ja pudotuspelien 11 ottelussa tehot 4+7=11 ja oli voittamassa mestaruutta. Kaudeksi 2007–2008 Robinson siirtyi saman sarjan Eisbären Berliniin ja teki 56 ottelussa tehot 14+40=54. Pudotuspeleissä hän jatkoi vakuuttavia otteitaan. Eisbären voitti mestaruuden, ja Robinsonin tehot 13 ottelussa olivat 4+11=15. Kaudella 2008–2009 hän teki pelaamissaan 48 runkosarjaottelussa tehot 14+37=51. Pudotuspeleissä hän teki 12 ottelussa saman määrän pisteitä ja voitti jälleen sarjan mestaruuden.

Huhtikuussa 2009 Robinson palasi Adler Mannheimiin. Kausi ei yltänyt edellisten kausien tasolle. Kaudella 2010–2011 hän teki pelaamissaan 32 ottelussa vain tehot 6+6=12 ja oli tammikuun 2011 aikana useiden siirtohuhujen kohteena. Tammikuussa 2011 Robinson siirtyi loppukauden sopimuksella SM-liigassa pelaavaan Bluesiin. Hän voitti keväällä 2011 SM-hopeaa. 

Syyskuussa 2011 Robinson teki sopimuksen Itävallan pääsarjassa pelaavan Vienna Capitalsin kanssa. Hän pelasi joukkueessa yhden kauden. Syyskuussa 2012 hän siirtyi DEL-liigan Kölner Haieen try-outin jälkeen.

Maajoukkue
----------

Robinson on pelannut Kanadan maajoukkuessa Sveitsissä pelattavassa Spengler Cupissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | Belleville Bulls | OHL | 50 | 11 | 8 | 19 | 23 | 21 | 4 | 4 | 8 | 14 |
| 1999–2000 | Belleville Bulls | OHL | 61 | 19 | 18 | 37 | 45 | 15 | 3 | 4 | 7 | 10 |
| 2000–2001 | Belleville Bulls | OHL | 66 | 32 | 37 | 69 | 57 | 10 | 6 | 10 | 16 | 7 |
| 2001–2002 | Belleville Bulls | OHL | 67 | 47 | 63 | 110 | 74 | 11 | 8 | 6 | 14 | 10 | Ykköstähdistö |
| 2002–2003 | Toledo Storm | ECHL | 9 | 5 | 9 | 14 | 29 | – | – | – | – | – |
|  | Grand Rapids Griffins | AHL | 53 | 3 | 14 | 17 | 24 | 8 | 0 | 3 | 3 | 0 |
| 2003–2004 | Grand Rapids Griffins | AHL | 69 | 24 | 26 | 50 | 41 | 3 | 0 | 0 | 0 | 2 |
|  | Detroit Red Wings | NHL | 5 | 0 | 0 | 0 | 2 | – | – | – | – | – |
| 2004–2005 | Grand Rapids Griffins | AHL | 50 | 8 | 16 | 24 | 10 | – | – | – | – | – |
|  | Syracuse Crunch | AHL | 19 | 6 | 14 | 20 | 18 | – | – | – | – | – |
| 2005–2006 | Providence Bruins | AHL | 70 | 29 | 31 | 60 | 55 | 6 | 4 | 5 | 9 | 2 |
|  | Boston Bruins | NHL | 2 | 0 | 0 | 0 | 0 | – | – | – | – | – |
| 2006–2007 | Adler Mannheim | DEL | 50 | 15 | 29 | 44 | 34 | 11 | 4 | 7 | 11 | 26 |
| 2007–2008 | Eisbären Berlin | DEL | 56 | 14 | 40 | 54 | 62 | 13 | 4 | 11 | 15 | 29 |
| 2008–2009 | Eisbären Berlin | DEL | 48 | 14 | 37 | 51 | 92 | 12 | 5 | 7 | 12 | 24 |
| 2009–2010 | Adler Mannheim | DEL | 54 | 10 | 32 | 42 | 50 | 2 | 0 | 1 | 1 | 0 |
| 2010–2011 | Adler Mannheim | DEL | 32 | 6 | 6 | 12 | 28 | – | – | – | – | – |
|  | Blues | SM-liiga | 14 | 4 | 5 | 9 | 2 | 5 | 1 | 2 | 3 | 8 |
| 2010–2011 | Vienna Capitals | EBEL | 41 | 5 | 19 | 24 | 42 | 7 | 1 | 4 | 5 | 11 |
| 2011–2012 | Kölner Haie | DEL | 52 | 10 | 22 | 32 | 62 | 12 | 5 | 4 | 9 | 6 |
| 2 kautta | yhteensä | NHL | 7 | 0 | 0 | 0 | 2 | – | – | – | – | – |
| 1 kausi | yhteensä | SM-liiga | 14 | 4 | 5 | 9 | 2 | 5 | 1 | 2 | 3 | 8 |
| 6 kautta | yhteensä | DEL | 292 | 69 | 166 | 235 | 328 | 50 | 18 | 30 | 48 | 85 |

Lähteet
-------

* Nathan Robinson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Elite Prospects
2. ↑  PIPELINE TO THE NHL Grand Rapids Griffins.  Arkistoitu 26.12.2010. Viitattu 27.1.2011. (englanniksi)
3. ↑  Berlin: Beaufait hört auf, Robinson nach Mannheim  16.4.2009. Eishockey NEWS.  Arkistoitu 19.4.2009. Viitattu 27.1.2011. (englanniksi)
4. ↑  Nathan Robinson Bluesin uusin vahvistus  27.1.2011. Jatkoaika.com. Viitattu 27.1.2011.
5. ↑  Nathan Robinson Itävaltaan *Jatkoaika.com*.  27.9.2011. Jatkoaika. Viitattu 28.9.2011.